b"\n_START_ARTICLE_\nConsell de Ministres del Govern de Pedro S\xc3\xa1nchez\n_START_SECTION_\nHist\xc3\xb2ria\n_START_PARAGRAPH_\nEl 25 de maig de 2018 els diputats del Partit Socialista Obrer Espanyol (PSOE) van registrar una moci\xc3\xb3 de censura liderada per Pedro S\xc3\xa1nchez contra el president del Govern Mariano Rajoy despr\xc3\xa9s de la sent\xc3\xa8ncia de l'Audi\xc3\xa8ncia Nacional sobre el cas G\xc3\xbcrtel que afectava al Partit Popular (PP). En la votaci\xc3\xb3 de l'1 de juny la moci\xc3\xb3 va ser adoptada per majoria absoluta al Congr\xc3\xa9s dels Diputats (180 vots; n'eren necessaris 176) i S\xc3\xa1nchez va quedar investit president del Govern. Va prometre el seu c\xc3\xa0rrec davant el rei Felip VI, el 2 de juny de 2018. Els ministres i les ministres (11 en total) que componen el Govern van prometre el seu c\xc3\xa0rrec davant el rei el 7 de juny."